ধৃতের নাম অবিনাশ চন্দ্র সিংহ। বুধবার সকালে অভিযুক্তকে জলপাইগুড়ি জেলা আদালতে তুলে নিজেদের হেফাজতে নিয়েছে পুলিশ। শিলিগুড়ির ডিসি (পূর্ব) গৌরব লাল বলেন, ‘‘অভিযুক্তের বাংলাদেশি পাসপোর্ট ও নথিপত্রের সঙ্গে ওই আধার কার্ডটি ছিল। মাঝেমধ্যেই তিনি শিলিগুড়ি আসেন। ভুয়ো কার্ড সম্পর্কে সদুত্তর দিতে পারেননি।’’ ডিসি জানান, শিলিগুড়িতে কোথাও ওই ভুয়ো কার্ডের চক্র কাজ করছে। অভিযুক্ত কোথা থেকে তা পেয়েছিল তা খতিয়ে দেখা হচ্ছে।